România joacă primul din cele patru amicale în vederea pregătirii pentru EURO 2024, împotriva Irlandei de Nord de la ora 21:45.
Pentru acțiunea de la finalul lunii martie, în care România va întâlni Irlanda de Nord și Columbia, selecționerul Edi Iordănescu a convocat 29 de jucători.
Chiar dacă au fost chemați la echipă pentru jocul de pe Arena Națională, trei jucători nu și-au mai găsit locul în lotul final.
E vorba despre Marian Aioani, portarul Rapidului, Ionuț Nedelcearu, fundașul lui Palermo din Serie B și apărătorul lui Hermannstadt, Raul Opruț, ultimul chemat de urgență de la prima reprezentativă după accidentarea lui Nicușor Bancu.
Ceilalți 26 de jucători și-au ales numerele pe care le vor purta la duelul cu nord-irlandezii.